Vir dié van julle wat nie weet nie: Darling is so 30km net anderkant Malmesbury. Ons het nie eitlik geworry dat dit nou n blommeskou was nie, want ons was daar vir die groot party – of so het ons gedog. Daar aangekom hoor ons dat daar NIE n party gaan wees nie en dat alle verrigtinge 17h00 gaan klaar wees. Dankie tog vir die biertent wat darem die trane so bietjie opgedroog het. Rustige ou plekkie, maar woes Engels. Kon dit nie glo dat daar so baie Engelse mense op n klein dorpie soos daai is nie. Het n paar van die locals ontmoet en wil net vir ou Floos dankie sê vir sy aanbod vir die kampplek agter by sy huis. Het ook vir ou Greg Rix weer raakgeloop. Ons ken die ou van nêrens nie, maar het hom nou al by 3 feeste raakgeloop. Die wêreld is darem moer klein.